Põõsaspea tulepaak
Põõsaspea tulepaak on tulepaak Lääne maakonnas Lääne-Nigula vallas Spithami küla lähedal Põõsaspea neemel. Tulepaagi geograafilised koordinaadid on 59° 13′ 43″ N, 23° 30′ 35″ E. Terasest metallsõrestiktorni kõrgus jalamist on 16 meetrit ja tule kõrgus merepinnast on 17 meetrit. Tulepaak ehitati 1954. aastal. 2018. aastal rajati vanast tulepaagist mõnikümmend meetrit sisemaa poole uus tulepaak. Uus tulepaak on ülalt punase ja alt valge laudisega neljast küljest kaetud metalltorn. Märgi kõrgus maapinnast on 17 meetrit ja tule kõrgus veepinnast 21 meetrit.